stanford-oval/wikipedia huggingface dataset:
מפוטרי קיץ
תוצאות

תופעה זו פוגעת בזכויות העובד משום שהיא מונעת ממנו צבירת ותק בעבודה, ומונעת ממנו שכר בחודשי הקיץ (דמי אבטלה נמוכים מהשכר קודם האבטלה).
חוק פיצויי פיטורים מתחשב בתופעה זו, וקובע שהפסקה בעבודה שאורכה אינו עולה על שישה חודשים אינה פוגעת ברציפות בעבודה לעניין הזכאות לפיצויי פיטורים. לזכויות אחרות התלויות בוותק לא ניתנה הגנה כזו.
הערות שוליים

↑  נוהל מפוטרי קיץ, באתר של שירות התעסוקה, 1 במאי 2019;
מפוטרי קיץ, באתר של שירות התעסוקה
↑  שירות התעסוקה מסכם את תופעת מפוטרי קיץ 2019
↑  ניצן צבי כהן, ‏שובה של הדלת המסתובבת, באתר דבר העובדים בארץ ישראל, 8 באוגוסט 2019
מקדש אוגוסטוס

| --- | --- |

 מידע כללי
 סוג:  אתר ארכאולוגי, מקדש, חורבות 
 על שם:  אוגוסטוס קיסר 
 מיקום:  פולה 
 מדינה:  קרואטיה 
 קואורדינטות:  44°52′13″N 13°50′31″E﻿ / ﻿44.8702°N 13.84185°E﻿ / 44.8702; 13.84185
  (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי מקדש אוגוסטוס(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי מקדש אוגוסטוס
 
חזית המקדש בשעת לילה
מקדש אוגוסטוס (קרואטית: Augustov hram) הוא מקדש רומי בעיר פולה שבקרואטיה. המקדש, שהוקדש לאוגוסטוס, נבנה עוד בחייו, ככל הנראה בערך בין שנת 2 לפנה״ס לתאריך מותו בשנת 14. האפריז המעוטר דומה לזה של מקדש גדול וישן יותר בעיר נים שבצרפת.
מסירותו של בית המקדש הורכבה במקור מאותיות ברונזה המחוברות לעמודי הכניסה של הפורטיקו, אך הטקסט נהרס עם הזמן. עם זאת, כללי מסירות סטנדרטית אחרים שהוקדשו לאוגוסטוס, ונקראו כך:
משפט זה מוכיח שהמקדש מוקדש גם לאלי העיר רומא. המקדש, שלא כמו מקדשים אחרים כגון מקדש דיבוס אוגוסטוס ברומא, לא קרוי על שם דיבוס אוגוסטוס-תואר שניתן לאוגוסטוס קיסר לאחר מותו.
מקדש אוגוסטוס הוסב לכנסייה תחת שלטון הביזנטים ולאחר מכן שימש כאסם. המקדש נהרס כמעט לגמרי בהפצצות של בעלות הברית ב-1944, אך שוחזר ב-1947. המקדש משמש כיום כלפידריום המאחסן פריטים מן התקופה הרומית.
ראו גם

האמפיתיאטרון הרומי בפולה
מקס אופנהיימר

| --- | --- |

 לידה:  1 ביולי 1885 וינה, האימפריה האוסטרו-הונגרית 
 פטירה:  19 באוקטובר 1954 (בגיל 69) ניו יורק, ארצות הברית 
 מקום לימודים:  האקדמיה לאמנויות בווינה 
 תקופת הפעילות:  1900–1954 (כ־54 שנים) 
 זרם באמנות:  אקספרסיוניזם 
 
מַקְס אוֹפֶּנְהַיְמֶר (בגרמנית: Max Oppenheimer;‏ 1 ביולי 1885–19 במאי 1954), שנודע גם בחתימתו מוֹפּ (Mopp), היה צייר ואמן גרפי אוסטרי–יהודי.
חייו

אופנהיימר נולד בווינה למשפחה ממוצא יהודי מהמעמד הבינוני. אביו היה עיתונאי ומבקר מוזיקה. הוא למד באקדמיה לאמנויות יפות בין השנים 1900–1903 תחת שרביטם של כריסטיאן גריפנקרל וזיגמונד ל'אלמנד, ולאחר מכן, בין 1903–1906, באקדמיה לאמנויות היפות בפראג אצל פרנץ טילה. נמנה בשורה אחת עם אגון שילה, שאיתו חלק סטודיו ב-1910, ועם אוסקר קוקושקה כאחד מציירי האוונגרד המובילים באוסטריה. עבודתו הושפעה ממספר זרמים באמנות, לרבות אקספרסיוניזם, קוביזם ופוטוריזם. יצירותיו נכללו בשתי תערוכות אמנות, ב-1908 וב-1909 בווינה, אשר אורגנו על ידי גוסטב קלימט. תערוכת היחיד הראשונה שלו הוצגה במינכן בגלריה מודרנה ב-1910. נודע בציורי דיוקנאות של אושיות תרבות בנות זמנו, כגון תומאס מאן וארנולד שנברג.
בין השנים 1915–1925 התגורר בעיקר בשווייץ, ואז בגרמניה, בטרם חזר לווינה. עם סיפוחה של אוסטריה לגרמניה הנאצית ב-1938, ועל רקע יהדותו ונטייתו המינית ברח לארצות הברית. נפטר בניו יורק ב-1954.
לקריאה נוספת

"אופנהימר, מכס", האנציקלופדיה העברית (כרך ב, עמ' 82–83), חברה להוצאת אנציקלופדיות, תשי"א.
הערות שוליים

↑  Liam Hoare, Max Oppenheimer: Expressionist Painter, The Vienna Briefing, 13 December 2023
| --- | --- |
בקרת זהויות :  NLI: 987007266137305171  BnF: cb14563148t (data)  GND: 118736426  ISNI: 0000 0001 1062 7569  LCCN: nr95005761  NKC: jo2004220463  NTA: 147647509  RKD: 60872  SIKART: 4026210  SUDOC: 153383836  ULAN: 500020342  VIAF: 52484674   WorldCat (עם VIAF): 52484674
מליק ביזלי

| --- | --- |

ביזלי בשנת 2020
 לידה:  26 בנובמבר 1996 (בן 27) אטלנטה שבג'ורג'יה, ארצות הברית
 עמדה:  קלע
 גובה:  1.93 מטר
 מספר:  5
 מכללה:  אוניברסיטת המדינה של פלורידה
 דראפט:  בחירה מספר 19, 2016 דנוור נאגטס
 קבוצות כשחקן
 2016–2020 2016–2017 2020–2022   2022–2023   2023   2023–:  דנוור נאגטס ←סו פולס סקייפורס מינסוטה טימברוולבס   יוטה ג'אז   לוס אנג'לס לייקרס   מילווקי באקס
מליק ג'ונמייקל ביזלי (באנגלית: Malik JonMikal Beasley; נולד ב-26 בנובמבר 1996) הוא כדורסלן אמריקאי המשחק בקבוצת דטרויט פיסטונס מליגת ה-NBA, בעמדת הקלע.
קריירת תיכונים ומכללות

ביזלי נולד בעיר אטלנטה שבג'ורג'יה. בשנתו האחרונה ב"תיכון סנט פרנסיס" המקומי הוביל את קבוצת הכדורסל שלו לזכייה באליפות התיכונים של ג'ורג'יה, עם ממוצעים של 22.2 נקודות, 6.9 ריבאונדים ו-2.9 אסיסטים למשחק. בסיום אותה עונה זכה בתואר שחקן התיכונים המצטיין של ג'ורג'יה.
בשנת 2015 החל ללמוד באוניברסיטת המדינה של פלורידה, וכשחקן קבוצת הכדורסל שלה קלע 15.6 נקודות בממוצע למשחק. בסיום עונתו היחידה באוניברסיטה נבחר לחמישיית הפרשמנים של העונה ב"מחוז ה-ACC".
קריירה מקצועית > דנוור נאגטס

בדראפט ה-NBA‏ 2016 נלקח ביזלי בבחירה ה-19, על ידי דנוור נאגטס. לאורך עונת הרוקי שלו שיחק לסירוגין בקבוצת הבת של דנוור מליגת הפיתוח – סו פולס סקייפורס – וב-16 משחקיו במדיה קלע 18.9 נקודות בממוצע למשחק. לאחר שמיעט לקבל דקות משחק בשתי עונותיו הראשונות ב-NBA (כ-9 דקות בממוצע למשחק), בעונת 2018/2019 הציג ביזלי יכולת מצוינת כמחליפו הבכיר מהספסל של ג'מאל מארי, וקלע 11.3 נקודות בממוצע למשחק. גם הנאגטס הפתיעו לטובה באותה עונה, כאשר סיימו במקום השני באזור המערבי עם מאזן 54–28, והעפילו לפלייאוף לראשונה מזה 6 עונות.
קריירה מקצועית > מינסוטה טימברוולבס

בפברואר 2020 הועבר למינסוטה טימברוולבס במסגרת טרייד בין ארבע קבוצות, בו השתתפו גם אטלנטה הוקס ויוסטון רוקטס. בכל 14 משחקיו במינסוטה עד לסיום עונת 2019/2020 פתח בחמישייה הפותחת, והצטיין עם ממוצע של 20.7 נקודות למשחק. בנובמבר 2020 חתם על הארכת חוזה במינסוטה ל-4 עונות נוספות, עבור כ-60 מיליון דולר.
קריירה מקצועית > יוטה ג'אז

בקיץ 2022, הועבר ביזלי לג'אז במסגרת הטרייד על רודי גובר, ביחד עם ג'ארד ואנדרבילט, ווקר קסלר (הבחירה ה-22 בדראפט 2022) ו4 בחירות דראפט סיבוב ראשון עתידיות שהיו שייכות לטימברוולבס.
קריירה מקצועית > לוס אנג'לס לייקרס

ב-9 בפברואר 2023 הועבר ביזלי ללוס אנג'לס לייקרס במסגרת של טרייד משולש .
סטטיסטיקות הקריירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | דנוור | 22 | 1 | 7.5 | 0.452 | 0.321 | 0.800 | 0.8 | 0.5 | 0.3 | 0.0 | 3.8 |
| 2017/2018 | דנוור | 62 | 0 | 9.4 | 0.410 | 0.341 | 0.667 | 1.1 | 0.5 | 0.2 | 0.1 | 3.2 |
| 2018/2019 | דנוור | 81 | 18 | 23.2 | 0.474 | 0.402 | 0.848 | 2.5 | 1.2 | 0.7 | 0.1 | 11.3 |
| 2019/2020 | דנוור | 41 | 0 | 18.2 | 0.389 | 0.360 | 0.868 | 1.9 | 1.2 | 0.8 | 0.1 | 7.9 |
| 2019/2020 | מינסוטה | 14 | 14 | 33.1 | 0.472 | 0.426 | 0.750 | 5.1 | 1.9 | 0.6 | 0.1 | 20.7 |
| 2020/2021 | מינסוטה | 37 | 36 | 32.8 | 0.440 | 0.399 | 0.850 | 4.4 | 2.4 | 0.8 | 0.2 | 19.6 |
| 2021/2022 | מינסוטה | 79 | 18 | 25.0 | 0.391 | 0.377 | 0.817 | 2.9 | 1.5 | 0.5 | 0.2 | 12.1 |
| 2022/2023 | יוטה | 55 | 13 | 26.8 | 0.396 | 0.359 | 0.841 | 3.6 | 1.7 | 0.8 | 0.1 | 13.4 |
| 2022/2023 | ל.א. לייקרס | 26 | 14 | 23.9 | 0.392 | 0.353 | 0.619 | 3.3 | 1.2 | 0.8 | 0.0 | 11.1 |
| קריירה |  | 417 | 114 | 21.9 | 0.422 | 0.378 | 0.808 | 2.7 | 1.3 | 0.6 | 0.1 | 10.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | דנוור | 14 | 0 | 20.1 | 0.387 | 0.404 | 0.710 | 3.4 | 1.0 | 0.2 | 0.1 | 8.1 |
| 2021/2022 | מינסוטה | 6 | 0 | 19.8 | 0.432 | 0.320 | 0.833 | 3.3 | 0.7 | 0.3 | 0.2 | 8.5 |
| 2022/2023 | ל.א. לייקרס | 11 | 0 | 8.3 | 0.294 | 0.269 | 1.000 | 0.7 | 0.2 | 0.1 | 0.0 | 3.0 |
| קריירה |  | 31 | 0 | 15.8 | 0.380 | 0.347 | 0.767 | 2.5 | 0.6 | 0.2 | 0.1 | 6.4 |
הערות שוליים

1 2  ביוגרפיה, באתר אוניברסיטת המדינה של פלורידה
↑  סטטיסטיקות המכללות של ביזלי, באתר sports-reference.com
↑  רשימת הנבחרים בדראפט 2016, באתר basketball-reference.com
↑  סטטיסטיקות הקריירה של ביזלי בליגת הפיתוח, באתר basketball-reference.com
↑  סטטיסטיקות הקריירה של ביזלי ב-NBA, באתר basketball-reference.com
↑  טרייד מרובע ב-NBA: קאפלה עבר לאטלנטה, קובינגטון ביוסטון, באתר וואלה, 5 בפברואר 2020
↑  ביזלי מסכם על הארכת חוזה במינסוטה, באתר bleacherreport.com,‏ 21 בנובמבר 2020
| --- | --- |
בקרת זהויות :  GND: 1290872023  VIAF: 8682168596742930450005   WorldCat (עם VIAF): 8682168596742930450005
מים שקטים

| --- | --- |

 סוגה:  פשע, סדרת דרמה 
 שחקנים:  דייוויד טננט  מורין ביטי  לורי ברט  לורן מקדונלד  מתיו מקנולטי  קוש ג'ומבו  אנה מאדלי  רון דונצ'י 
 ארץ מקור:  הממלכה המאוחדת 
 שפות:  אנגלית 
 מספר עונות:  1 
 מספר פרקים:  4 
 הפקה
 חברת הפקה:  קודוס 
 הפצה:  קבוצת אנדמול שיין 
 אתר צילומים:  דנלופ, טירת קולז'ין, ארווין, קילבארכן, אייר 
 שידור
 רשת שידור:  ערוץ 4 
 קישורים חיצוניים
 אתר רשמי
 דף התוכנית ב-IMDb
 
מים שקטים (באנגלית: Deadwater Fell) היא מיני-סדרת דרמה בריטית בת ארבעה חלקים שנכתבה והופקה על ידי דייזי קולאם. בסדרה מככב דייוויד טננט כרופא שאשתו ושלושת ילדיו הקטנים נרצחים בשריפה. פרק הבכורה הוקרן ב-10 בינואר 2020 בערוץ 4.
תקציר העלילה

טרגדיה מכה בכפר סקוטי כאשר שריפה היוצאת מכלל שליטה בבית משפחת קנדריק ומביאה למותם של אם ושלושת ילדיה הקטנים. רק אב המשפחה, רופא הכפר, שורד את השריפה, כל החמישה סוממו טרם השריפה. החוקרים מחפשים מניע כשהם מגלים שהמשפחה האידיאלית לכאורה, רחוקה מלהיות מאושרת.
ליהוק

דייוויד טננט בתפקיד טום קנדריק
קוש ג'ומבו בתפקיד ג'ס מילנר
מת'יו מקנולטי בתפקיד סמל המשטרה סטיב קמפבל
אנה מאדלי בתפקיד קייט קנדריק
מורין ביטי בתפקיד קרול קנדריק
ג'יימי מיצ'י בתפקיד סיימון וולס
לורי ברט בתפקיד החוקרת ג'מה דרלינגטון
גורדון בראון בתפקיד החוקר ספנסר קולינס
לורן מקדונלד בתפקיד השוטר טיילור קלארק
לינדי וייטפורד בתפקיד רות מקנזי
רון דונצ'י בתפקיד קאלום מקנזי
אורלה ראסל בתפקיד אמילי קנדריק
סלין חיזלי בתפקיד סשה
ג'ק גרינליס בתפקיד לוק
לואיס גריבן בתפקיד דילן דנהאם-ג'ונסון
אהרון קונל בתפקיד אליוט קמפבל
בראדלי קונל בתפקיד לואיס קמפבל
הפקה

ערוץ 4 הזמין את הסדרה בת ארבעה החלקים בינואר 2019. הסדרה הופקה על ידי חברת ההפקות Kudos, שהיא חברת בת בקבוצת Endemol Shine. דייוויד טננט וקוש ג'ומבו הוכרזו כשחקנים הראשיים ביוני, יחד עם מתיו מקנולטי. טננט שימש גם כמפיק בפועל.
הצילומים החלו ביוני 2019 בכפר דנלופ, שבמזרח איירשייר, ששימש ככפר הבדיוני קירקדרוך. מקומות צילום אחרים כללו את טירת קולז'אן, כפר קילברצ'אן שברנפרושייר, צפון אירלנד; חוף אירווין והפארק לואו גרין באירווין, צפון איירשייר. את הסדרה ביימה לינסי מילר מקילווינג, איירשייר.
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | ללא שם | לינסי מילר | דייזי קולאם | 10 בינואר 2020 |
בכפר הסקוטי השליו קירקדרוך, פורצת שריפה במהלך הלילה בביתם של טום וקייט קנדריק. חבריהם ושכניהם, ג'ס מילנר והשוטר סטיב, מפעילים את האזעקה. סטיב גורר החוצה את קייט, אך זו מתה כבר מהשריפה, שלושת הילדים נעולים בחדר במנעול. טום, המפקח הכללי של משטרת הכפר, מחולץ בעודו חסר הכרה והיחיד ששורד את השריפה. מתגלה כי כל החמישה סוממו לפני השריפה ולאחת הבנות היו מחטי אורן עליה. מצלמות אבטחה מראות את קייט קונה את המנעול. האשליה שהייתה קיימת על חייה המאושרים של המשפחה מתפוגגת.
| 2 | 2 | ללא שם | לינסי מילר | דייזי קולאם | 17 בינואר 2020 |
תושבי קירקדרוך יוצאים להלוויות של הבנות וקייט קנדריק. טום נותן את ההספד, אך לא מזכיר במהלכו את קייט. מתגלה כי קייט נחתכה מכל התמונות עם בנותיה. ג'ס פוגשת חברה ותיקה של קייט - והיא מזועזעת עמוקות ממה שהיא מגלה. בעוד הכפר מתאבל, ג'ס שוקעת גם היא באבל. החקירה מקבלת תפנית חדשה כאשר מתגלה עד חדש, והמשטרה מתמודדת עם החשוד העיקרי שלה. סודות אינטימיים מתגלים.
| 3 | 3 | ללא שם | לינסי מילר | דייזי קולאם | 24 בינואר 2020 |
סטיב מושעה בגלל הפרעה לעד. חמוש בראיות חדשות, התיק נראה סגור ומפוענח, אך גילוי חדש מעורר ספקות כאשר ההשפעות הרגשיות של השריפה גובות את מחירן מהקרובים ביותר לטרגדיה. סטיב הולך לייעוץ מטעם העבודה ושיחת עבר שלו עם קייט נחשפת. כשהאמת מתחילה להתגלות, כולם מתמודדים עם תפקידם בטרגדיה.
| 4 | 4 | ללא שם | לינסי מילר | דייזי קולאם | 31 בינואר 2020 |
בזמן שתושבי הכפר מנסים לבנות מחדש את חייהם, הם צריכים ללמוד להיות כנים עם עצמם וזה עם זה. עם זאת, אם זאת אי פעם יגלו את האמת נשאר כשאלה פתוחה. אמם של ג'ס וטום הולכת למשטרה כדי לדווח על התנהגותו הפרועה והמאיימת של טום. ג'ס נחושה לגלות את האמת על מה שקרה באותו לילה, ובמקביל גם לתקן את מערכת היחסים הפגועה עם סטיב ולעזור לילדיו להתמודד עם העצב שלהם.
ביקורות

הפרק הראשון של מים שקטים קיבל ביקורות חיוביות מהמבקרים. דייוויד קרייג מרדיו טיימס העניק לו ארבעה מתוך חמישה כוכבים, וכינה אותו "תעלומה מורכבת ומרתקת". הוא שיבח את התסריטאית דייזי קולאם על כך שהגדירה את הדמויות, במיוחד את קייט קנדריק (אנה מאדלי): "בעוד שמים שקטים אולי נשמע בתחילה כמו עוד מקרה של 'אישה חד פעמית' בז'אנר הפשע, התסריטאית דייזי קולאם ראויה להכרה על העלאת דמותה של קייט. מעל לתפקיד כזה."
לוסי מנגן מהגרדיאן דירג את הסדרה גם בארבעה מתוך חמישה כוכבים, והשווה אותה בחיוב לברודצ'רץ': "אי אפשר לדעת אם היא תתפוס את הדימוי הציבורי של ברודצ'רץ'. היא מרגישה מהונדסת בצורה הרבה יותר מוצקה, משכנעת בקלות עם הדיוקן שלה של קהילה קטנה שהתנפצה לפתע על ידי אירוע נורא, והיא מעוררת הרבה יותר השקעה רגשית. אני מוצא אותה כפינוק שאי אפשר לעמוד בפניו, אבל הדברים האלה הם בעצם אלכימיים ובלתי צפויים. ברודצ'רץ' עם נמשים – תחשוב על זה ככה אם זה יעזור. ברוך הבא 'מים שקטים' מקסימה."
הערות שוליים

↑  "Deadwater Fell: Interview with Writer and Creator, Daisy Coulam". Channel 4. נבדק ב-11 בינואר 2020. {{cite news}}:  (עזרה)
1 2 3  Mangan, Lucy (2020-01-10). "Deadwater Fell review – it's the new Broadchurch ... but more irresistible". The Guardian (באנגלית בריטית). ISSN 0261-3077. נבדק ב-2023-02-15.
↑  Carr, Flora (10 בינואר 2020). "When is Channel 4's Deadwater Fell starring David Tennant on TV?". רדיו טיימס (באנגלית). נבדק ב-11 בינואר 2020. {{cite news}}:  (עזרה)
1 2 3 4 5 6 7 8 9 10  Craig, David (10 בינואר 2020). "Meet the cast of Channel 4 drama Deadwater Fell". רדיו טיימס. Immediate Media Company. נבדק ב-11 בינואר 2020. {{cite web}}:  (עזרה)
↑  "Channel 4 commissions Deadwater Fell (w/t)". Channel 4. 31 בינואר 2019. נבדק ב-11 בינואר 2020. {{cite news}}:  (עזרה)
↑  Clarke, Stewart (5 ביוני 2019). "David Tennant, Cush Jumbo Join Channel 4 Drama 'Deadwater Fell'". Variety (באנגלית). נבדק ב-11 בינואר 2020. {{cite news}}:  (עזרה)
↑  Greig, Finlay (3 בינואר 2020). "Deadwater Fell: release date, cast and trailer for new David Tennant crime drama on Channel 4". The Scotsman (באנגלית). נבדק ב-11 בינואר 2020. {{cite news}}:  (עזרה)
↑  Dunn, Ross (9 בינואר 2020). "Ayrshire to provide backdrop for new murder drama starring David Tennant". Daily Record. נבדק ב-11 בינואר 2020. {{cite news}}:  (עזרה)
↑  Craig, David (10 בינואר 2020). "Review: Dark Channel 4 drama Deadwater Fell packs an emotional punch". רדיו טיימס (באנגלית). נבדק ב-11 בינואר 2020. {{cite news}}:  (עזרה)
מרד הסטרפים

מרד הסטרפים הוא הכינוי שניתן לסדרת מרידות שפרצו בממלכת פרס האחמנית במאה ה-4 לפנה"ס השם נובע מכך שמנהיגי המרד היו סטרפים (מושלי פרובינציות) שניסו להפוך לשליטים עצמאיים, בלי להיות תלויים במלך פרס.
המרד החל בשנת 372 לפנה"ס, כאשר הסטרפ של קפדוקיה דטמס פתח במרד נגד המלך ארתחששתא השני. דטמס הדף את התקפות הסטרפים הנאמנים לארתחששתא בהצלחה רבה. בשנת 366 לפנה"ס הצטרף למרד אריוברזנס, הסטרפ של פריגיה, משום שהמלך רצה להחליף אותו. ארבע שנים לאחר מכן הצטרף אל המרד גם אורונטס, הסטרפ של ארמניה. ובשל עוצמתו הרבה ומוצאו האצילי נבחר להנהיג את המרד. אולם אורונטס בגד בחבריו והסגיר אותם למלך. אריוברזנס ודטמס נהרגו, אולם השאר קיבלו חנינה, ואורונטס קיבל הרחבה רצינית לסטרפיה שלו.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
מקס גרונוולד

מקס גרונוולד (גרמנית: Max Grünwald; נולד באוסטריה) היה כדורגלן יהודי אוסטרי בתחילת המאה ה-20, אשר שיחק כחלוץ בקבוצות כדורגל מקצועניות באוסטריה ובארצות הברית.
קריירה

גרונוולד החל לשחק במדי הקבוצה האוסטרית-יהודית הכח וינה בשנת 1920. בשנת 1926, הכח ביצעה סיבוב משחקים ברחבי ארצות הברית. גרונוולד וכמה מחבריו לקבוצה, החליטו להישאר במדינה ולהצטרף למועדונים מקומיים שונים. גרונוולד חתם במדי ניו-יורק ג'איינטס מהליגה האמריקנית המקצוענית לכדורגל. הוא שיחק בג'איינטס במשך שלוש עונות, והיה הכובש מספר 2 בליגה הבכירה אחרי אנדי סטיבנס בשנת 1929. כאשר החלה המתקפה של התאחדות הכדורגל האמריקנית על הליגה האמריקנית המקצוענית על זכויות הליגות, גרונוולד עבר לשחק בליגה המקצוענית המזרחית בארצות הברית, לאחר שהליגה הקודמת בה שיחק הוכרזה כלא חוקית על ידי אופ"א ופיפ"א. כאשר הוא עבר בין הליגות, הוא חתם בקבוצת הכח ניו-יורק שזכתה בשנת 1929 בגביע האמריקאי. שער הבכורה שלו בקבוצתו החדשה, היה כבר במשחקו השני בקבוצה, בניצחון המוחץ של הכח על סנט לואיס מדיסון קנל. בסוף המלחמה בין התאחדות הכדורגל האמריקנית לליגה המקצועית, הביאה למיזוגה של הליגה עם הליגה המזרחית המקצוענית בה שיחק גרונוולד. כאשר האיחוד התרחש, הכח ניו-יורק התאחדה עם קבוצת הכח ברוקלין מהליגה המקצוענית, והקבוצות המאוחדות יצרו את קבוצת כוכבי הכח. גרונוולד שיחק שתי עונות בקבוצה המחודשת. ב-1931, הליגה המקצוענית לכדורגל בארצות הברית התפרקה בגלל בעיות באיחוד וגם בגלל השפל הגדול שהתרחש במדינה באותה התקופה. לבסוף, גרונוולד חזר לאוסטריה, לשחק עוד עונה אחת במדי הכח וינה.
מרגול

ערך זה עוסק בתוכנית אירוח בטלוויזיה. אם התכוונתם לזמרת המכונה מרגול, ראו .
| --- | --- |
 סוגה:  תוכנית אירוח
 מנחים:  מרגלית צנעני
 ארץ מקור:  ישראל
 שפות:  עברית
 שידור
 רשת שידור בישראל:  שידורי קשת (ערוץ 2)
 תקופת שידור מקורית:  5 בנובמבר 1993 – 1995
 
מרגול הייתה תוכנית אירוח בהנחייתה של מרגלית צנעני שעלתה לאוויר בשנת 1993 במסגרת שידורי קשת בערוץ 2, שהחל אז את שידוריו המסחריים. התוכנית שודרה עד שנת 1995. זכורים ממנה שיר הפתיחה של התוכנית ("ערב טוב קהל נכבד...") והשיר "הגברים בוכים בלילה", אותו ביצעה עם גלי עטרי ואופירה יוספי.
"מרגול" הוא שיתוף הפעולה הראשון בין הזמרת לבין הזכיינית "קשת". בשנת 2006 קיבלה תוכנית בזכיינית שנקראה "מרגול שופטת", וכן השתתפה במשך שנים ארוכות כשופטת בתוכנית "כוכב נולד".
| מרגלית צנעני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נערי שובה אלי • שמור אותי • אהבה אבודה • מנטה • חומות חימר • פגישה • מרגול • ארץ אש וארץ ים • חופשי • לעולם • גלה לי • דווקא היום |  |
| אלבומי אוסף | להיטי זהב • להיטי זהב חלק ב' • המיטב • המובחרים |  |
| מארזי תקליטורים | זמרת הנשמה מס' 1 |  |
| ערכים קשורים | אסף לביא צנעני • מרגול • ביג בוס |  |
| מרגלית צנעני – סינגלים |
| --- | --- | --- |
| נערי שובה אלי | "נערי שובה אלי" • "רוברטו" |  |
| שמור אותי | "שמור אותי" • "כמו שאתה יודע" |  |
| אהבה אבודה | "אהבה אבודה" |  |
| מנטה | "כל כך מוכר" • "עוד יהיה לי" • "ירוק חום ותכלת" • "בחיים תמיד צריך מזל" • "מנטה" |  |
| חומות חימר | "שחור הוא הצבע" • "צל על פני העשב" • "חומות חימר" • "אנ'לא מכפר שמריהו" • "נראה אותך הגבר" |  |
| פגישה | "פגישה" • "ידועה בציבור" • "חלומות האתמול" |  |
| מרגול | "למה לקחת לי אותו" • "רגעים" • "מרגול" • "עמק השווה" |  |
| ארץ אש וארץ ים | "ארץ אש וארץ ים" |  |
| חופשי | "חופשי" • "ציפיות" • "קפה אלהמברה" • "גם אני" • "נוגעת בתהילה" |  |
| לעולם | "לעולם" • "אל תבוא היום" • "שמעתי בכי" |  |
| גלה לי | "השנים הכי יפות" • "אין לי כוח למשחקים" • "אז מה?!" • "זה הכל משמים" • "אל תגיד לי ביי" |  |
| דווקא היום | "אל תישברי" • "עץ ירוק מפלסטיק" • "סרט ישן" • "צועקת אליך" |  |
| סינגלים אחרים | "רוצים שלום" • "נסיכות שחורות" • "פסטיגלבי" • "בלוז ים המלח" • "פתח לי" • "ימי הרדיו" • "במעגל" • "אני בחלד" • "בואו נתערבב" • "התחנה המרכזית" • "המנון האגודה" • "ארץ אבודה" • "נערי שובה אלי 2012" • "מלך" • "הלילה" • "למחוק את הזמן" • "מקצב במרוקאית" • "ילד" • "ידיים לשמיים" • "טיפה של חום" • "רגשות מזויפים" • "כולי באורות" • "מה אתה רוצה?" • "קול העולם" • "הוא פגע בי אמא" • "אהבה גדולה" • "עלם חמודות" • "מי אתה בכלל" • "פה זה לא אירופה" • "עוד יום" • "רחוק מכאן" • "יאמה" • "על הספסל שבשכונה" |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
מיקלוש נמט (אתלט)

מיקלוש נמט (בהונגרית: Miklós Németh; ‏ נולד ב-23 באוקטובר 1946) הוא אתלט עבר הונגרי אלוף אולימפי (מונטריאול 1976) ושיאן עולם בהטלת כידון.
ביוגרפיה

נמט נולד בבודפשט. הוא בנו של אימרה נמט האלוף האולימפי מלונדון 1948 ביידוי פטיש.
באולימפיאדת מקסיקו סיטי (1968) סיים נמט במקום 17 בהטלת כידון בתוצאה של 75.50 מטר.
באוניברסיאדה שנערכה בטורינו, איטליה בשנת 1970 זכה נמש במדליית זהב בהטלץ כידון בתוצאה של 81.94 מטר.
באולימפיאדת מינכן (1972) הוא סיים במקום שביעי בהטלת כידון בתוצאה של 81.98 מטר.
ביוגרפיה > אלוף אולימפי

באולימפיאדת מונטריאול (1976) זכה נמט במדליית זהב בהטלת כידון בשיא עולם חדש של 94.58 מטר, כבר בסיבוב ההטלות הראשון, שיפור של 50 סנטימטר לשיאו העולמי מ-1973 של קלאוס וולפרמן מגרמניה. שיא זה החזיק מעמד עד 23 באפריל 1980, עת בן ארצו, פרנץ פאראגי, קבע שיא עולם חדש של 96.72 מטר. במדליית הכסף זכה האנו סיטינן מפינלנד (87.92 מטר) ובמדליית הארד זכה גאורגה מג'לה מרומניה (87.16 מטר).
באולימפיאדת מוסקבה (1980) סיים נמט במקום שמיני בהטלת כדיון בתוצאה של 82.40 מטר ולא הצליח להגן על תוארו.
תארים והישגים

בשנת 1976 זכה נמט בתואר ספורטאי השנה של הונגריה.
מי מפחד מווירג'יניה וולף? (מחזה)

| --- | --- |

כרזת המחזה, ברודוויי, 1962.
 כתיבה:  אדוארד אלבי 
 מדינה:  ארצות הברית ארצות הברית
 סוגה:  דרמה 
 הצגת בכורה:  13 באוקטובר 1962 
 שפה:  אנגלית, אנגלית אמריקאית 
 פרסים:  זוכה פרס טוני
 
מי מפחד מווירג'יניה וולף? (באנגלית: ?‏Who's Afraid of Virginia Woolf) הוא מחזה מאת אדוארד אלבי שהוצג לראשונה בשנת 1962. המחזה בוחן את המורכבות של נישואיהם של מרתה וג'ורג', בני גיל העמידה. בשעת ערב מאוחרת, אחרי מסיבת סגל באוניברסיטה, הם מארחים זוג צעיר, ניק והאני, וגוררים אותם אל תוך מערכת היחסים המרירה והמתוסכלת שלהם.
המחזה הוא בשלוש מערכות, ובדרך כלל נמשך קצת פחות משלוש שעות, עם שתי הפסקות של עשר דקות כל אחת. שם המחזה הוא משחק מילים על השיר "מי מפחד מהזאב הרע?" מתוך סרט האנימציה הקצר של וולט דיסני משנת 1933 "שלושת החזירונים", תוך החלפת דמותו של הזאב בשמה של הסופרת האנגלייה הידועה וירג'יניה וולף. מרתה וג'ורג' שרים שוב ושוב את הגרסה הזו של השיר לאורך המחזה.
"מי מפחד מווירג'יניה וולף?" זכה בפרס טוני עבור המחזה הטוב ביותר לשנת 1963. בשנת 1966 יצא לאקרנים עיבוד קולנועי של המחזה לסרט באותו השם עם תסריט מאת ארנסט להמן, בבימויו של מייק ניקולס ובכיכובם של ריצ'רד ברטון, אליזבת טיילור, ג'ורג' סיגל וסנדי דניס.
תקציר העלילה

המחזה הוא על שני זוגות  החיים בעיר קולג׳ קטנה בארצות הברית. הזוג האחד, המבוגר יותר, הם מארתה, בת 52, ובעלה ג׳ורג׳, בן 46, והזוג השני, הצעיר, הם האני, בת 26, ובעלה ניק, בן 30. העלילה מתרחשת משך לילה אחר בסלון ביתם של מארתה וג׳ורג׳ המארחים את ניק והאני. לאורך הלילה מנהלים מארתה וג׳ורג׳ ביניהם משחקים סאדו־מזוכיסטיים לעיני אורחיהם הנבוכים וחושפים את סודותיהם האינטימיים ביותר.
נושאים > מציאות ואשליה

בעוד שגם מחזות אחרים עוסקים בהבדלים שבין מציאות לאשליה, מי מפחד מווירג'יניה וולף? מתחיל עם האשליה ומתקדם אל המציאות. ליתר דיוק, "ג'ורג' ומרתה התחמקו ממצב נישואיהם המכוערים על ידי כך שמצאו מקלט באשליה". האכזבה שלהם מהחיים יחד יוצרת את המרירות שביניהם. ללא קשר אמיתי, מערכת היחסים ביניהם הופכת לתלויה בילד בדיוני.
בדייה של ילד, כמו גם את ההשפעה של מותו לכאורה על מרתה, מעוררת שאלות על ההבדל בין הונאה למציאות. וכאילו כדי לדכא את מאמציהם, הזלזול שיש למרתה ולג'ורג' זה לזה גורם להרס האשליה שלהם. עם זאת, חוסר אשליה זה אינו גורם למציאות להיראות. "כל האמת", כפי שמודה ג'ורג', "הופכת להיות [דבר] יחסי".
בנוסף, באמצעות בדיה של ילד והמצאת כמה משחקים מטופשים, מרתה וג'ורג' מתכוונים לברוח מהבעיות שלהם, כגון חוסר פוריות, ולהפחית את המתחים שלהם. כפי שמרתה אומרת, "זהו המקלט שאנחנו מוצאים כאשר המציאות של העולם מכבידה יותר מדי על ראשינו הקטנים" (198).
נושאים > ביקורת על ציפיות חברתיות

ד"ר כריסטופר ביגסבי, החוקר את התיאטרון האמריקאי, טוען שמחזה זה נוקט עמדה המנוגדת לרעיון "המשפחה האמריקאית המושלמת" והציפיות החברתיות מהאמריקאים לנהל משפחות שכאלו, שכן הוא "תוקף את האופטימיות השקרית ואת הביטחון הקיצוני של החברה המודרנית". אלבי נוקט בגישה קשה על מנת להציג את הניגוד הזה, ומשתמש כדוגמה בכל אחת מהדמויות שבמחזה ובציפיות שיש לה מהאנשים הסובבים אותה. הנורמות החברתיות של שנות ה-50 כללו אידיאליזציה של משפחה גרעינית, המורכבת משני הורים הטרוסקסואלים ושניים (או יותר) ילדים, כאשר אבי המשפחה הוא המפרנס היחיד, האם היא עקרת בית והילדים מתנהגים יפה.
המחזה שובר את המוסכמות הללו ומציג משפחות ריאליסטיות הרחוקות מאוד מלהיות משפחות מושלמות, חלקן אפילו משפחות שבורות. המשפחות של האני ומרתה נשלטו על ידי אבותיהן, ולא היה כל סימן לדמות אם בחייהן. ההזדמנות של ג'ורג' ומרתה לבנות "משפחה מושלמת" נהרסה בשל אי הפוריות של ג'ורג' וכשלונו להיות דמות בולטת באוניברסיטה בה הוא עובד. דוגמאות בודדות אלו מדגימות כיצד המחזה קורא תיגר כנגד הציפיות החברתיות הקיימות בחברה האמריקאית, הן בתוך המסגרת המשפחתית והן מחוצה לה.